Signal (magasin)

Signal var et tysk propagandatidsskrift som ble gitt ut under andre verdenskrig fra april 1940 til mars 1945 på vegne av Wehrmacht, de væpnede styrkene i det nasjonalsosialistiske Tyskland. Det rikt illustrerte soldatbladet var hovedsakelig ment for distribusjon i aksemaktene samt nøytrale og tyskokkuperte områder av Europa. 

Historie
Signal ble utgitt som spesialnumre av  (1892–1945) under tilsyn av Oberkommando der Wehrmacht (OKW) og sensurkontroll av propagandaministeriet. Billedbladet ble publisert på omkring 25 språk, deriblant norsk. På det meste i 1943 hadde det et samlet opplag på  eksemplarer.Liste over utgivelser. (For russisk utgave angis «pluss 5 andre») Signal kom på tysk i Sveits og på engelsk i USA fram til 1942.Böhme, K-R. & Schön, B. (2005): Signal Nazitysklands Propaganda i Sverige 1941-45, Bokförlaget DN, Stockholm ISBN 91-7588-540-9 

Tidsskriftet kom ut annen hver uke og inneholdt nazistisk krigspropaganda fra tyske krigskorrespondenter, hovedsakelig reportasjer, artikler og fotografier fra fronten, men også stoff om blant annet næringsliv, vitenskap, kunst og kultur, samt reklameannonser for tyske firmaer som BMW, Agfa, Audi og Siemens. Forbildet for layout og design var det amerikanske tidsskriftet Time, med stort format, mange bilder og også helsides fargefotografier.

Opprinnelig skulle magasinet forherlige det tyske militæret og den tyske krigsinnsatsen, fremheve landets seire tidlig i krigen og styrke kampmoralen. Gjennom fotoreportasjer om frivillige grupper som sloss under tysk kommando fremstilte den politiske propagandaen i Signal et samlet Europa ledet av Tyskland i kamp mot bolsjevikene, kommunistene i Sovjetunionen. Den populære fotojournalen inneholdt ofte også lettere underholdningsstoff og pinupbilder.

Referanser

 Eksterne lenker 
 Universitetet i Tromsøs digitalkopier av alle 107 numre av Signal 1940-1945, de fleste på norsk
 Gamle Signal-magasiner hos Amazon

Kategori:Tyske tidsskrifter
Kategori:Det tredje rike
Kategori:Nasjonalsosialisme
Kategori:Pinup
Kategori:Publikasjoner etablert i 1940
Kategori:Publikasjoner nedlagt i 1945